《奉送钟阳大司徒还朝二首 其二》
明代·张元凯

漕府楼船锦缆浮，玺书重召汉萧侯。金堤盛夏飞刍拥，玉节芳萧露冕游。

八座云霄元北极，两朝舟楫自中流。储胥总是材官护，国士谁堪幕下收。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。